**Paziņojums par nomas tiesību izsoli ielu tirdzniecības vietas Kiosks Nr. 3 Pils ielā 16, Siguldā, Siguldas novadā**

**2024.gada 23.aprīlī plkst.12.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nomas tiesības uz ielu tirdzniecības vieta Kiosks Nr.3, 9 m2 platībā, Pils ielā 16, Siguldā, Siguldas novadā, zemes gabalā ar kadastra apzīmējumu 8015 002 1818 – mutiskā izsole ar augšupejošu soli. Sākotnējā nomas maksa mēnesī 80 EUR (astoņdesmit *euro*) un pievienotās vērtības nodoklis 21%, kas sastāda 16.80 EUR (sešpadsmit *euro* 80 centi), kas kopā ir 96.80 EUR (deviņdesmit seši *euro* 80 centi). Viens **izsoles solis** tiek noteikts 5 EUR (pieci *euro*) un PVN 21% apmērā 1,05 EUR (viens *euro* un 5 centi), kas kopā ir 6,05 EUR (seši *euro* un 5 centi) apmērā par Tirdzniecības vietas nomu mēnesī.

Dalībnieku pieteikumi jāiesniedz laikā no **2024.gada 10.aprīļa līdz 2024.gada 17.aprīlim** elektroniski, aizpildot pieteikumu pakalpojumu portālā e.sigulda.lv, pa pastu nosūtot uz adresi Siguldas novada pašvaldība, Pils iela 16, Sigulda, LV-2150 vai iesniedzot personīgi Siguldas novada pašvaldības Pakalpojumu centrā, Raiņa ielā 3, Sigulda, Siguldas novads darba laikā. Uzziņas pa e-pastu: uznemejiem@sigulda.lv . Uzziņas pa tālruni 29998853 (PA “Siguldas novada Attīstības aģentūra” uzņēmējdarbības projektu vadītāja Dagnija Samanta Zariņa).

Pirms piedāvājuma iesniegšanas jāiemaksā **dalības maksa 30 EUR** (trīsdesmit *euro*) apmērā, tajā skaitā PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību Tirdzniecības vietas Kiosks Nr.3, Pils ielā 16, Siguldā, Siguldas novadā nomas tiesību izsolē” un **nodrošinājums 30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums dalībai Tirdzniecības vietas Kiosks Nr.3, Pils ielā 16, Pils ielā 16, Siguldā, Siguldas novadā nomas tiesību izsolē”.

**Informācija par nomas objektu:**

Adrese –Pils iela 16, Sigulda, Siguldas novads, LV-2150

Kadastra apzīmējums Nr. – 8015 002 1818

Nomas objekta veids – nodrošināt tirdzniecības vietu ar kvalitatīviem Siguldas novadam raksturīgiem un Siguldas atpazīstamību veicinošiem produktiem, precēm – mākslas darbi, sadzīves priekšmeti u.c. Amata meistaram ir piešķirta preču zīme “Radīts Siguldā”.

1. Tirdzniecības vietās realizējamās preču grupas:
	1. Siguldas novadā gatavoti amatniecības darinājumi;
	2. Siguldas novadā gatavoti mākslas priekšmeti;
	3. Siguldas novadā vai Latvijā rūpnieciski ražoti suvenīri ar Siguldas vai Latvijas tematiku (ne vairāk kā 30% no kopējā preču sortimenta);
	4. Pašu ražoti augļu un ogu izstrādājumi, medus, konfektes un tēja iepakojumos.

Lietošanas mērķis – neapdzīvojama telpa

Telpas platība – 9 m2

Nomas termiņš – nomas tiesības uz 1 (vienu) gadu no nomas līguma noslēgšanas un Tirdzniecības vietas pieņemšanas – nodošanas akta parakstīšanas dienas, ar tiesībām pagarināt nomas līgumu līdz 3 (trīs) gadiem.

Tirdzniecības vieta nav nododama apakšnomā.

Tirdzniecības vietas **apskate** notiek iepriekš nosūtot pieteikumu uz elektroniskā pasta adresi: uznemejiem@sigulda.lv